قوزیی قیبریس تورک جمهوریتی‌نین خاریجی ایشلر ناظیری تاهسین ارتوغرول اوغلو قیبریس-دا سفرده اولان تورکیه ژورنالیست‌لر فدراسیونونون صدری ییلماز کاراجا و ایجرا هئیتی‌نین بعضی نماینده‌لرینی قبول ائتدی.
ناظیر قبولدا نتیجه‌سیز قالان قیبریس موذاکیره‌لرینه توخونا‌راق دئدی کی، بیرلشمیش میللتلر تشکیلاتی 50 ایلیمیزی پوچا چیخاردی، آنجاق بون‌دان سونرا داها چوخ واختیمیزین هدر گئتمه‌سینه ایجازه وئرمیجییک.
قیبریس موذاکیره‌لری‌نین ژوئیه آییندا سوئیس-ین کرانس مونتانا قصبه‌سینده کئچیریلن قیبریس کنفرانسیندا سونا چاتدیغینی دئین ناظیر قیبریس روم مقاملارینین موذاکیره‌لرین سئچیملردن سونرا داوام ائتدیریلجیینه دایر بیانات‌لار یایدیغینا دقت چکدی.
قیبریس تورک خالقی‌نین تحریملر قارشی‌سیندا چتین وضعیتده قالدیغینی و آزلیق کیمی گؤرولدوگو موتده روم‌لارلا 50 ایل یوخ 500 ایل ده موذاکیره‌لر داوام ائتدیریلسه حل یولو تاپیلمایاجاغینی قئید ائدن قوزیی قیبریس تورک جمهوریتی‌نین خاریجی ایشلر ناظیری داها چوخ واختی‌نین هدر گئتمه‌سینه ایجازه وئرمیجییک. بون‌دان سونرا ایکی دؤولت آراسیندا موذاکیره اولا‌جاق‌دیرسا بونونلا علاقه‌لی اولا‌راق آنا وطن مئدیاسین‌دان دا دستک ایستییریک.
تاهسین ارتوغرول اوغلو ژانویه‌نین 7-ده قوزیی قیبریس تورک جمهوریتینده کئچیریله‌جک سئچیملردن سونرا قیبریس موذاکیره‌لرینده یئنی پروسه‌سین نه اولا بیلجگی موضوع سوندا تورکیه ایله دیرلندیرمه آپاریلماسی‌نین واجیب‌لیگینی ده دیله گتیردی.
تورکیه ژورنالیست‌لر فدراسیونونون صدری ییلماز کاراجا دا تشکیلات اولا‌راق قوزیی قیبریس تورک جمهوریتی‌نین تام موستقیل‌لیک یولوندا داوام ائتمه‌سی و تطبیق ائدیلن تحریملره سون قویولماسی اوچون هر زامان دستک وئرمه‌یه حاضر اولدوق‌لارینی سؤیله‌دی.
